L 293/16 Jurnalul Oficial al Uniunii Europene 5.11.2013 (Acte fără caracter legislativ) REGULAMENTE REGULAMENTUL DELEGAT (UE) NR. 1083/2013 AL COMISIEI din 28 august 2013 de stabilire a normelor referitoare la procedura de retragere temporară a preferințelor tarifare și de adoptare a măsurilor de salvgardare cu caracter general, în conformitate cu Regulamentul (UE) nr. 978|2012 al Parlamentului European și al Consiliului de aplicare a unui sistem generalizat de preferințe tarifare COMISIA EUROPEANĂ, având în vedere Tratatul privind funcţionarea Uniunii Europene, în special articolul 207, având în vedere Regulamentul (UE) nr. 978/2012 al Parla- mentului European şi al Consiliului din 25 octombrie 2012 de aplicare a unui sistem generalizat de preferințe tarifare și de abrogare a Regulamentului (CE) nr. 732/2008 al Consiliu- lui ('), în special articolul 15 alineatul (12), articolul 19 alineatul (14) şi articolul 22 alineatul (4), întrucât: Pentru a asigura transparența şi previzibilitatea retragerii temporare a preferințelor și a adoptării de măsuri de salvgardare cu caracter general, Comisia a fost împuternicită de Parlamentul European şi de Consiliu să adopte un act delegat pentru a stabili norme, în special în ceea ce priveşte termenele, drepturile părților, confidențialitatea şi revizuirea, ADOPTĂ PREZENTUL REGULAMENT: CAPITOLUL I NORME REFERITOARE LA PROCEDURA DE RETRAGERE TEMPORARĂ A PREFERINȚELOR TARIFARE Articolul 1 Examinarea informațiilor (1) Comisia caută să obţină toate informațiile pe care le consideră necesare, inclusiv concluziile și recomandările organelor de supraveghere competente. Pentru formularea concluziilor sale, Comisia ia în considerare toate informațiile pertinente. () JO L 303, 31.10.2022, p. 1. (2) Comisia stabileşte o perioadă de timp rezonabilă în care părțile terțe îşi pot exprima în scris punctele de vedere, transmițând Comisiei informațiile pertinente. Această perioadă va fi specificată în avizul prin care se anunță inițierea procedurii de retragere temporară. Comisia ia în considerare punctele de vedere prezentate de părţile terțe în măsura în care acestea se bazează pe suficiente elemente de probă. (3) În cazul în care constată că țara bencficiară în cauză sau orice terță parte care şi-a prezentat punctul de vedere în confor- mitate cu alineatul (2) i-a furnizat informații false sau care induc în eroare, Comisia nu ține cont de respectivele informații. Articolul 2 Constituirea dosarului (1) Atunci când inițiază procedura de retragere temporară a preferințelor tarifare, Comisia constituie un dosar. Dosarul trebuie să cuprindă documentele care sunt pertinente pentru formularea concluziilor, inclusiv informațiile furnizate de țara în cauză care beneficiază de SGP, de SGP+ sau de EBA (denumită în continuare „țară beneficiară”), informațiile transmise de părţile terțe care şi-au exprimat punctul de vedere în conformitate cu articolul 1 alineatul (2) și orice informații pertinente obținute de Comisie. (2) Țara beneficiară şi părțile terțe care au transmis informații susținute de suficiente elemente de probă în conformitate cu articolul 1 alineatul (2) au dreptul de acces la dosar pe baza unei cereri scrise. Acestea pot lua cunoştință de toate infor- mațiile conținute în dosar, cu excepția documentelor interne elaborate de instituțiile Uniunii sau de autoritățile statelor membre, cu respectarea obligațiilor de  confidențialitate prevăzute la articolul 38 din Regulamentul (UE) nr. 978/2012 (denumit în continuare „Regulamentul SGP”). (3) Conţinutul unui dosar trebuie să respecte dispozițiile de confidențialitate prevăzute la articolul 38 din Regulamentul SGP.